Alexander Soros

**Alexander G. Soros** (naskita en 1985) estas usona filantropo. Li estas vic-direktoro de *Open Society Foundations* kaj unu de la Junaj Tutmondaj Gvidantoj de la Monda Ekonomia Forumo en 2018.

## Frua vivo kaj eduko 
Alexander Soros estas la filo de miliardulo George Soros (kies patro eldonis la esperantlingvan literaturan revuon Literatura Mondo), kaj Susan Weber Soros. Li kreskis en Katonah, Novjorko kaj havas pli junan fraton, Gregory.

Alexander iris al la privata lernejo *King School* en Stamford, Konektikuto. Li diplomiĝis ĉe la Universitato de Novjorko en 2009, kaj en 2018 doktoriĝis (PhD) pri Historio ĉe la Universitato de Kalifornio en Berkeley.

En 2014, Soros verkis eseon kiel kontribuon al la libro *God, Faith and Identity from the Ashes: Reflections of Children and Grandchildren of Holocaust Survivors* *(Dio, la Fido kaj Identeco de la Cindroj: Konsideroj de Infanoj kaj Genepoj de Ŝoaho-supervivantoj)*.

Verkoj de Soros aperis en *The Guardian*, *Politico*, *The Miami Herald*, *The SunSentinel* kaj *The Forward*.

## Filantropio 
Soros fariĝis filantropo kun sia unua grava kontribuo al la Judaj Fondaĵoj por Justeco.

Laŭ profilo en Wall Street Journal el la jaro 2011, la fokuso de Soros kuŝas sur "progresemaj aferoj kiuj eble ne havas ĝeneraligitan subtenon."

Soros daŭrigas ankaŭ donaci al politikaj aferoj: ekzemple en marto 2012, li subtenis la Judan Konsilion por Edukado kaj Esplorado, organizaĵo malantaŭ "*Great Schlep*" en subteno al la tiama kandidato Barack Obama. Alex estas ricevanto de la 2017-a *Gordon Parks Foundation Award* pro filantropia subteno.

En 2012 Soros kreis la *Alexander Soros Foundation [Fondumo Alexander Soros]*, kiu estas dediĉita al la antaŭenigo de socia justeco kaj homaj rajtoj. Inter la fruaj monsubtenoj estis i.a. la *National Domestic Workers Alliance* (la Nacia Enlanda Laborista Alianco), kiu reprezentas la rajtojn de 2,5&#x20;milionoj tielnomataj '*domestic workers*' [hejmaj laboristoj en usonaj familioj] en Usono. Alia frua monricevinta asocio estis *Make the Road New York,* kiu celas aŭtonomigi la tielnomataj Latinos' kaj komunumojn de laboristoj por akiri dignon kaj justecon.

Kune kun *Ford Foundation*, *Open Society Foundations* kaj *Fondumo Alexander Soros* financis la unuan iam ajn nacian statistikan studon pri hejmaj laboristoj ("*Home Economics: The Invisible and Unregulated World of Domestic Work," eldonita la 26-an de november 2012*).

En julio 2012, *Fondumo Alexander Soros* prezentis sian inaŭguran ASF-Premion por Naturmedia kaj Homrajta Aktivismo al la liberia aktivisto Silas Siakor.

En 2013, la premio iris al Chut Wutty, la kamboĝa aktivisto, kiu mortis defendante la arbaron Prey Lang.

En 2014, la premio estis aljuĝita postmorte al Edwin Chota, Jorge Ríos Pérez, Leoncio Quincima Melendez kaj Francisco Pinedo—indiĝenaj gvidantoj de Peruo, kiuj estis murditaj ĉar ilia agado provis fini la kontraŭleĝan arabarhakadon en ilia komunumo en la perua praarbaro.

En 2015, la premio iris al Alphonse Muhindo Valivambene kaj Bantu Lukambo por ilia lukto por defendi la Nacian Parkon Virunga kontraŭ koruptaj interesoj kaj provoj malfermi la parkon al kontraŭleĝa petrolo-borado kaj ŝtelĉasado.

En 2016, la premio iris al Paul Pavol, vilaĝano de Papuo-Nov-Gvineo, kiu agas kontraŭ la alproprigon de pluvarbaro en sia hejmdistrikto Pomio fare de la malajzia arbohakanta konglomerato Rimbunan Hijau.

En 2017, Antônia Melo Da Silva, longatempa brazila naturmedia aktivistino, ricevis *Premion de Fondumo Alexander Soros por Naturmedia kaj Homarajta Aktivismo* pro lia inspira rolo en gvidado de kampanjoj por haltigi la konstruadon de la baraĵo Belo Monte kaj aliaj damaĝigaj infrastrukturaj projektoj en la amazona pluvarbaro.

## Persona vivo 
Soros havas hejmojn en Norda Berkelio, Malalta Manhatano kaj Suda Kensington, Londono.

## Referencoj 

Kategorio:Usonaj judoj
Kategorio:Usonaj filantropoj
Kategorio:Usonaj entreprenistoj